                   RECEPTY – nátierky
Nátierka Apetito
1 nátierkové maslo | 2 tavené syry Apetitio | 10 dkg jemnej salámy | 2 vajcia | 1 cibuľa | tatárska omáčka

Nátierkové maslo dáme do misky, pridáme nakrájané vajíčka, nakrájanú salámu, nadrobno pokrájanú cibuľu a tatársku omáčku podľa potreby.
Ochutíme soľou, sladkou paprikou a všetko dobre premiešame.
Cibuľu môžeme nahradiť pórom.

Rybacia nátierka

1 konzerva tuniaka v oleji alebo vo vlastnej štave | 1 stredne veľká cibuľka | 1 lyžica horčice | 1 lyžica masla | 2 lyžice rastlinného masla

Do misky vlejeme konzervy tuniaka, pridáme nadrobno pokrájanú cibuľku, horčicu a maslá. Všetko vymixujeme elektrickým šľahačom dohladka. Po vymixovaní vložíme na niekoľko minút do chladničky a podávame. Môžeme prizdobiť reďkvičkou alebo nasekanou pažítkou

Nátierka z treščej pečene

1 konzerva tresčej pečene | 40 g masla | 60 g cibule | šťava z 1/4 citróna | horčica | soľ | vajcia uvarené na tvrdo.

Všetky suroviny vložíme do mixéra a mixujeme do peny. Podávame s čiernym chlebom

Nátierka z nivy

10 dkg nivy | 10 dkg masla | koňak | 4 dkg vlašských orechov | soľ

Maslo vymiešame do peny, pridáme roztlačenú nivu, nadrobno posekané orechy, osolíme, prilejeme trochu koňaku, dobre vyšľaháme. Natierame na pečivo, biely chlieb alebo na slané keksy a podávame ako jednohubky. Dobrú chuť! 

Nátierka z droždia a vajec

50 g masla | 100 g cibule | 100 g droždia | 1/2 dcl mlieka | soľ | vajcia | pažítka | strúhanka.

Na masle zapeníme pokrájanú cibuľu, pridáme droždie, nemiešame. Droždie začne na okraji hnednúť a voňať. Zalejeme ho mliekom a miešame. Pridáme soľ, vajcia a pažítku, ktoré sme na malé kúsky posekali. Ak je nátierka riedka, pridáme podľa potreby strúhanku. 

Nátierka z pečene

15 dkg tvarohu | 5 dkg Perly | 5 dkg treščej pečene | cibuľa | čierne korenie | soľ | mlieko.

Malo vymiešame so soľou do peny. Pridáme tvaroh a dobre vyšľaháme. Pridáme treščiu pečeň bez oleja, najemno pokrájanú cibuľu, čierne korenie a znova vyšľaháme. Ak teba pridáme mlieko. 

Cesnaková nátierka s mrkvou

1 menšia mrkva | 1 nátierkové maslo | 2 balenia kyslej smotany | cesnak | soľ

Mrkvu nastrúhame na jemnom strúhadle.
Cesnak prelisujeme a zmiešame s mrkvou. Pridáme kyslú smotanu, nátierkové maslo a osolíme.
Nátierku namažeme na jednohubky a ozdobíme kúskom sterizovanej červenej papriky. 

Cesnakovo - syrová nátierka

cesnak | syr | tatárska omáčka.

Nastrúhame syr, pretlačíme cesnak, zalejeme tatárskou omáčkou a vymiešame.
Vynikajúce na hrianky alebo na čierny chlieb. 

Cesnaková nátierka - výborná

5 dkg údeneho syra | strúčikov cesnaku | 1 štipka soli | kyslá smotana | 1 lyžica majolky.

Cesnak prelisujeme, syr nastrúhame najemno a všetky suroviny spolu zmiešame. Na pár hodin, alebo na noc dáme do chladnicky. Môžeme to natrieť ako jednohubky na nakrájane pečivo, alebo na sendvič a podľa fantázie ozdobiť plátkom paradajky, alebo uhorky, kápie. 

Syrová nátierka

balenia nátierkového masla | soľ | 1 lyžička horčice | natvrdo uvarené vajcia | 5 dkg strúhaného syra | väčšia kyslá uhorka.

Nátierkové maslo vymiešame so soľou, lyžičkou horčice a žĺtkami z uvarených vajec. Potom pridáme na jemnom strúhadle postrúhaný syr, bielka a kyslú uhorku. Podávame s tmavým chlebom. 

Nátierka zo syru s cesnakom

100 g Perly alebo Veta | 100 g tvrdý syr | 1 lyžica horčice | strúčiky cesnaku | mleté čierne korenie | soľ.

V miske rozmiešame maslo s horčicou, roztlačenými strúčikmi cesnaku, pridáme najemno postrúhaný syr, korenie, podľa chuti osolíme a všetko spolu dobre vymiešame. Necháme chvíľu odstáť v chladničke. Podávame na rožkoch ako jednohubky, ktoré môžeme ozdobiť, kápiou, uhorkou alebo klobásou ( najlepšia kombinácia ). 

Škvarková nátierka

škvarky | tavený syr Bambinko | uvarené vajíčka | horčica | soľ.

Škvarky pomelieme na mlynčeku, pridáme tavený syr, pokrájané vajíčka, horčicu, soľ a všetko dobre premiešame. 

Vajíčková nátierka

natvrdo uvarené vajíčka | menšia cibuľa | 1 lyžica horčice | 1 štipka soli | 150 g masla ( môže byť aj rastlinné ).

Maslo vymiešame s horčicou, pridáme soľ, žĺtka. Pridáme nadrobno pokrájanú cibuľu a bielka. Premiešame

Pomazánka na chlebíčky

3 varená mrkva | 3 varené vajcia | 3 sterilizované uhorky | 40 dkg saláma junior | 1 balenie majonézy | 1 balenie malého krenexu

Mrkvu, vajíčka, uhorky a salámu nastrúhame najemno. 
Zmiešame s majonézou a krenexem. 
Natierame na veku, ozdobíme syrom alebo paradajkami.. 

Chlebíčková pomazánka

1 bageta | 4 vajcia (natvrdo uvarené) | 100 g trvanlivej salámy (na drobné kocky nakrájanej) | 4 kyslé uhorky (stredne veľké na kocky nakrájané) | 90 g majonézy | 2 lyžičky worcesterskej omáčky | 180 g taveného syra | 3 lyžičky kremžskej horčice | 1 cibuľa (stredne veľká, nakrájaná na kocky)

Všetko zmiešame vidličkou dohromady a natierame na plátky nakrájenej bagety a ozdobíme. 

Pikantná pomazánka

200 g tvrdého syra (Eidam) | 100 g syra s plesňou ( Niva ) | 1 majonéza | 1 tatarská omáčka | 2 cesnaky (podľa chuti )

Tvrdý syr aj syr s plesňou nastrúhame na drobnom strúhadle.
Dáme do väčšej nádoby a pridáme tatársku omáčku, majonézu a pretlačený cesnak. Cesnak podľa chuti! Všetko spolu premiešame, necháme odstáť v chlade a natierame na jednohubky. Výborné aj na teplých toustoch. Dobrú chuť!

Pikantná rybia nátierka

2 konzervy rybičiek v paradajkovej šťave | 1 majonéza | 1 cibuľa | 20 dkg Nivy | kečup (podľa chuti)

Rybičky dáme z konzervy do misky, roztlačíme ich vidličkou, pridáme nadrobno nakrájanú cibuľu, majonézu, popr. trochu kečupu a dôkladne premiešame.
Natierame na pečivo, posypeme nastrúhanou nivou. 

Vianočné jednohubky

1 majolenka | 1 syr Bambino | 4 pretlačeného cesnaku | 2 lyžice Maggi Harmónia chuti s bylinkami | 5 rožkov | 1 klobásy | 2 kyslej uhorky

Všetko dohladka vymiešať, pridať podľa chuti biele korenie. Dať nachvíľočku do chladničky. Rožky alebo bagetu pokrájať na kolieska, potrieť touto nátierkou, poukladať na misu a takto pripravené kolieska už len dozdobiť, napr. kúskom rajčiny, papriky, uhorky, kolieskom klobásky. Je to veľmi dobré s bobuľkou hrozna. Proste fantázii sa medze nekladú.

Cesnaková pochúťka

1 niva, 1 kyslá smotana, 5 strúčikov cesnaku

Postup: Nivu postrúhame, zmiešame s kyslou smotanou a potlčeným cesnakom, výborné na pokrájaný rožok ako jednohubka.
Lahodná cesnaková pomazánka

1 nátierkové maslo, 2 - 3 kocky taveného syra, cesnak podľa chuti, 1 - 2 lyžice tatarskej omáčky, tvrdý syr 
Pomazánkové maslo rozmiešame s taveným syrom, cesnakom, nastrúhaným tvrdým syrom a zjemníme tatárskou omáčkou. 

Chlebíčková nátierka

1 bageta, 4 vajcia (natvrdo uvarené), 100 g trvanlivej salámy (na drobné kocky nakrájanej), 4 kyslé uhorky (stredne veľké na kocky nakrájané), 90 g majonézy, 2 lyžičky worcesterskej omáčky, 180 g taveného syra, 3 lyžičky kremžskej horčice, 1 cibuľa (stredne veľká, nakrájaná na kocky)

Všetko zmiešame vidličkou dokopy a natierame na plátky nakrájenej bagety a ozdobíme.

Udenáčová nátierka

údená makrela, 1/2 masla, 4 uvarené vajcia, 4 väčšie kyslé uhorky, soľ, mleté čierne korenie, olej

Vykostenú makrelu, vajíčka a uhorky pomelieme na mäsovom mlynčeku, pridáme k vymiešanému maslu a všetko spolu dobre zmiešame. Na zjemnenie pridáme trocha rastlinného oleja. Osolíme a môžeme aj okoreniť mletým čiernym korením.

Paštétová nátierka

1 veľká pečeňová paštéta, 1 majonéza, 1 uvarené vajíčko, 1 sladkokyslá uhorka, 1 cibuľa, korenie, soľ, pažítka 

Vajíčko, cibuľu a uhorku nakrájame na drobno a zmiešame s ostatnými surovinami. Podávame s pečivom alebo chlebom.

